CELEX: 62010TN0583
Language: da
Date: 2010-12-27 00:00:00
Title: Sag T-583/10: Sag anlagt den 27. december 2010 — Deutsche Telekom AG mod KHIM — TeliaSonera Denmark (nuance af farven magenta)

19.2.2011   
            
            
               DA
            
            
               Den Europæiske Unions Tidende
            
            
               C 55/31
            
         Sag anlagt den 27. december 2010 — Deutsche Telekom AG mod KHIM — TeliaSonera Denmark (nuance af farven magenta)
   (Sag T-583/10)
   2011/C 55/56
   Stævningen er affattet på engelsk
   
      Parter
   
   
      Sagsøger: Deutsche Telekom AG (Bonn, Tyskland) (ved advokaterne T. Dolde, V. von Bomhard og B. Goebel)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: TeliaSonera Denmark A/S (København, Danmark)
   
      Sagsøgerens påstande
   
   
               —
            
            
               Afgørelse truffet den 22. oktober 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 463/2009-4) annulleres.
            
         
               —
            
            
               Harmoniseringskontoret eller den anden part i sagen for appelkammeret, hvis denne indtræder som intervenient i nærværende sag, tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Et farvemærke, der består i en nuance af farven magenta for tjenesteydelser i klasse 38 og 42 — EF-varemærkeansøgning nr. 212787.
   
      Indehaver af EF-varemærket: Deutsche Telekom AG
   
      Indgiveren af begæringen om, at EF-varemærket erklæres ugyldigt: TeliaSonera Denmark A/S
   
      Begrundelse for ugyldighedsbegæringen: Den part, der har indgivet begæringen om, at EF-varemærket erklæres ugyldigt, har støttet sin begæring på absolutte registreringshindringer i henhold til artikel 4 og artikel 7, stk. 3, i Rådets forordning (EF) nr. 207/2009.
   
      Annullationsafdelingens afgørelse: Sagen blev afsluttet som følge af tilbagetagelsen af begæringen om, at EF-varemærket blev erklæret ugyldigt.
   
      Appelkammerets afgørelse: Afvisning af klagesagen
   
      Søgsmålsgrunde: Tilsidesættelse af artikel 59 i Rådets forordning nr. 207/2009, da appelkammeret: (i) ikke foretog en korrekt bedømmelse af, om klagen kunne antages til realitetsbehandling, og (ii) tilsidesatte artikel 85, stk. 3, og 83 i Rådets forordning nr. 207/2009 derved, at det benægtede, at der forelå en legitim interesse i at sagen fortsatte.